קרולינה מבאדן

קרולינה מבאדן (גרמנית Karoline von Baden, 13 ביולי 1776 - 13 בנובמבר 1841) הייתה אשתו של מקסימיליאן הראשון יוזף, מלך בוואריה.

ביוגרפיה
קרולינה נולדה ב-13 ביולי 1776 בקרלסרוהה, לקרל לודוויג, נסיך הכתר של באדן ולאמליה, נסיכת הסן-דרמשטדט, בתו של לודוויג התשיעי, רוזן הסן-דרמשטדט. בתחילה היה מדובר שקרולינה תתחתן עם לואי אנטואן, דוכס אנייה מבית בורבון, אולם עקב המהפכה הצרפתית נסוגה משפחתה מההצעה.

ב-9 במרץ 1797 התחתנה קרולינה עם מקסימיליאן יוזף, דוכס פפאלץ-צווייבריקן, והורשתה לשמור על הדת הפרוטסטנטית. בשנת 1799 מונה בעלה לנסיך הבוחר מבוואריה, ובשנת 1806 הועלה על ידי נפוליאון למעמד של מלך.

בשנת 1825 מת בעלה מקסימיליאן הראשון יוזף, מלך בוואריה, וב-13 בנובמבר 1841 מתה קרולינה במינכן. מכיוון שהייתה פרוטסטנטית, נערך טקס הלווייתה באופן מצומצם. אנשי הדת הקתולים היו לבושים בבגדים רגילים, ואילו לאנשי הדת הפרוטסטנטים לא ניתן להיכנס לכנסייה במהלך הטקס.

משפחתה
ב-9 במרץ 1797 התחתנה קרולינה עם מקסימיליאן הראשון יוזף, מלך בוואריה, ממנה נולדו לו 8 ילדים:
 בן (נולד מת 1799).
 מקסימיליאן יוזף קרל פרידריך (1800–1803).
 אליזבת לודוויקה (1801–1873).
 אמליה אוגוסטה (1801–1877).
 סופיה פרדריקה דורותיאה (1805–1872).
 מריה אנה (1805–1877).
 לודוויקה וילהלמינה (1808–1892).
 מקסימיליאנה (1810–1821).

אילן יוחסין

קישורים חיצוניים

 

נסיכות גרמניות
בית צרינגן
נסיכים גרמנים
ילידות 1776
גרמנים שנולדו ב-1776
נפטרות ב-1841
גרמנים שנפטרו ב-1841